Diari Oficial de la Generalitat Valenciana


Sumari del DOGV 3120, del 12-11-1997 (1997/11285)

DECRET 281/1997, de 4 de novembre, del Govern Valencià, pel qual es determina el calendari laboral d'aplicació a l'àmbit territorial de la Comunitat Valenciana per a 1998.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1997/11/04/281/dof/vci/html**

### Dades del document

Número de DOGV
:   3120

Data del DOGV
:   12-11-1997

Secció del DOGV
:   DISPOSICIONS GENERALS

Número del document
:   1997/11989


Data del document
:   04-11-1997

Organisme emissor
:   Conselleria d'Ocupació, Indústria i Comerç

Tipus de document
:   Decret

3739 DECRET 281/1997, de 4 de novembre, del Govern Valencià, pel qual es determina el calendari laboral d'aplicació a l'àmbit territorial de la Comunitat Valenciana per a 1998. [97/X11521]
  
El Reial Decret Legislatiu 1/1995, de 24 de març, pel qual s'aprova el Text Refós de la Llei de l'Estatut dels Treballadors, va determinar en la disposició transitòria cinquena la vigència, fins el 12 de juny de 1995, de les normes sobre jornada i descansos contingudes en els articles 34 i 38 d'aquest cos legal.
  
A aquest efecte, el Reial Decret 1.561/1995, de 21 de setembre, sobre jornades especials de treball (BOE de 26 de setembre de 1995), en la disposició derogatòria única, estableix la derogació expressa del Reial Decret 2.001/1983, de 28 de juliol (modificat pel Reial Decret 1.346/1989, de 3 novembre), sobre regulació de la jornada de treball, jornades especials i descansos, encara que s'exceptua d'aquesta allò disposat en els articles 45, 46 i 47 pel que fa a les festes laborals, per les quals aquests continuen sent el referent reglamentari d'aplicació de l'article 37.2 del Text Refós de la Llei de l'Estatut dels Treballadors.
  
L'article 45 del Reial Decret 2.001/1983, de 28 de juliol, regula, de conformitat amb l'article 37.2 de l'Estatut dels Treballadors, la determinació de les festes d'àmbit nacional que s'inclouran en el calendari laboral de cada any com a dies inhàbils a efectes laborals, retribuïdes i no recuperables.
  
Al mateix temps, en virtut d'allò establit en les disposicions invocades, pel significat i rellevància que tenen a la Comunitat Valenciana, y com que coincideixen en diumenge el dia 1 de novembre i 6 de desembre, s'ha considerat convenient establir els dies 6 de gener i 9 d'abril com a festius, a més del dia 9 d'octubre i el 13 d'abril per ser festes tradicionals a la Comunitat Valenciana, de manera que es permet el gaudi de 12 festes laborals a l'àmbit de la Comunitat Valenciana, a més de les dues festes laborals de caràcter local, per a la determinació de les quals es tindrà en compte allò disposat en l'article 46 del Reial Decret 2.001/1983, de 28 de juliol.
  
Sobre el calendari laboral que es recull en aquest decret han sigut consultades les organitzacions sindicals i empresarials més representatives en la Comunitat Valenciana, de conformitat amb allò disposat en l'article 130.4 de la Llei de Procediment Administratiu, atès que aquest és vigent ja que no està afectat per la disposició derogatòria de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En virtut d'açò, a proposta del conseller d'Ocupació, Indústria i Comerç i amb la deliberació prèvia del Govern Valencià, en la reunió del dia 4 de novembre de 1997,
  
DECRETE
  
Article únic
  
D'acord amb allò previst en l'article 45 del Reial Decret 2.001/1983, de 28 de juliol (modificat pel Reial Decret 1.346/1989, de 3 de novembre), declarat vigent en la disposició derogatòria única del Reial Decret 1.561/1995, de 21 de setembre, sobre jornades especials de treball, i de conformitat amb allò establit en l'article 37.2 del Text Refós de la Llei de l'Estatut dels Treballadors (Reial Decret Legislatiu 1/1995, de 24 de març), es declaren, dins de l'àmbit territorial de la Comunitat Valenciana, dies inhàbils a efectes laborals, retribuïts i no recuperables, els que coincideixen amb les dates que a continuació es relacionen.
  
1 de gener Cap d'any
  
6 de gener L'Epifania
  
19 de març San Josep
  
9 d'abril Dijous Sant
  
10 d'abril Divendres Sant
  
13 d'abril Dilluns de Pasqua
  
1 de maig Festa del Treball
  
15 d'agost Assumpció de la Mare de Déu
  
9 d'octubre Dia de la Comunitat Valenciana
  
12 d'octubre Festa nacional d'Espanya
  
8 de desembre Immaculada Concepció
  
25 de desembre Dia de Nadal
  
València, 4 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació, Indústria i Comerç,


Còpia Permalink ELI